《送夏肯父赴补》
宋代·杜范

之子问行李，策足游上都。
晚风吹客袂，话别聊踌躇。
朝家渴多士，璧水来英儒。
子志横四海，亦复随群趋。
磨砺强国策，它时剪骄胡。
卓彼漫塘翁，一壑老壮图。
万牛挽不前，世事付长吁。
君欲访隐所，为问今何如。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。